hu hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu pl hu et hu fi hu en hu en hu de hu de hu en hu en hu en hu en hu pl hu hu hu en hu en hu en hu hu en hu hu hu hu hu hu hu hu hu hu hu hu en hu it hu en hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Új-Zéland: a hosszú fehér felhő és a hobbitok földje
Cím: 1037 Budapest, Bécsi út 81.
Fedezd fel az USA nemzeti parkjait!
Fedezd fel az olasz csizma sarkát!
Kalandozz a gleccserek, tavak és hegyek földjén Új-Zélandon!
New York: a város, ami sose alszik
A világ egyik legismertebb vízesése Brazília és Argentína határán
Kanada nemzeti parkjai is festői tájakkal várnak
Sokszínű Afrika: a szavannák világa
Fedezd fel a perui rejtélyeket: Machu Picchu, Nazca vonalak...
Andalúzia: fehér falvak, napsütés és isteni finomságok
Ciprus: nem csak tengerpart...
Fedezd fel a kenguruk és koalák földjét!
A vad szépség szigete, Korzika
Srí Lanka az Indiai-óceán gyöngyszeme
Sokszínű Afrika: namíb sivatag
Az utolsó földi paradicsom: Galapagosz
Kanada keleti parti városai
Utazz a pingvinek hazájába és ismerd meg a Déli-sarkot!
Sokszínű Afrika: ókori és modern kultúrák
Ausztrália, Sarkvidékek > Új-Zéland: a hosszú fehér felhő és a hobbitok földje
A személyre szabott kaland négy keréken: 8000 km hosszú part, jó minőségű utak, lenyűgöző tájak hívogatnak. Az ország, ahol meredek sziklák, sötét fjordok, gleccserek és vulkánok váltakoznak.
1. nap    Érkezés Christchurchbe
Az autó felvétele a repülőtéren, a szállás elfoglalása, szabadidő.
A déli sziget legnagyobb városának felfedezése: botanikus kert, Katedrális tér, maori kulturális központ, parkok, múzeumok, a belvárosi villamos, kilátás a libegőből.
3. nap    Christchurch – Mt. Cook – Twizel
Utazás a Tekapo-tó mentén a Mt. Cook nemzeti parkba. A nemzeti parkban Új-Zéland legmagasabb hegye, a névadó Cook mellett közel száznegyven 2000 méternél magasabb csúcs, valamint 72 gleccser látható. A természet ezen csodáját képtelenség leírni, mindenképpen látni kell! Szállás Twizelben.
4. nap    Twizel – Dunedin
Továbbutazás Dunedinbe. Útközben a Moeraki-parton nézheted meg a furcsa alakú lekerekített vagy teljesen gömb alakú sziklákat. A maori legenda szerint egy ezer évvel ezelőtti hajótörés rakománya került a partra. Akár hiszünk ebben, akár nem, tény, hogy a part úgy néz ki, mintha egy óriás játszott volna a golyókkal. Mielőtt az utat folytatva Dunedinben megszállsz még látogass el a Larnach kastélyba.
A skót karakterű város aranybányászati múlttal, gyönyörű épületekkel. Mindenképp nézd meg a főteret (Octagon), a vasútállomást, a farmerek piacát, a szép templomokat és a modern egyetem épületét, valamint látogass el az Otago múzeumba, hogy megismerkedhess Új-Zéland történelmével. A környékbeli partokon fókákkal és pingvinekkel találkozhatsz.
6. nap    Dunedin – Milfourd Sound – Queenstown
A mai napot ismét a természet lágy ölén töltheted, mégpedig Új-Zéland talán legismertebb nemzeti parkjában, a Fjordvidéken. A vidéket meredek hegyoldalak, hósipkás csúcsok, zöldellő tavak, mély völgyek jellemzik, ahol szinte kísérteties csend honol. (Mármint ha nem csak a legismertebb vidékeket nézed meg a rengeteg látogató társaságában, hanem távolabbi fjordokhoz is elkirándulsz.) Itt van az ország három legmélyebb tava és a legmagasabb vízesése is. A parkban kirándulhatsz, hajókázhatsz vagy akár helikopterrel is körbenézhetsz.
Kis pihenés az úton. Attól függően, hogy mihez van kedved, számtalan lehetőség közül választhatsz. Ha aktív kikapcsolódásra vágysz, Queenstown az extrém sportok központja (bunjee jumping és a siklóernyőzés az alap), de ha lazább programokra vágysz, akkor a hajókirándulástól a borkóstolásig rengeteg lehetőség vár.
8. nap    Queenstown – Franz Josef
A déli sziget nyugati partján, gleccserek mellett haladhatsz tovább. A látvány továbbra is elképesztő, már ha lehet ezt fokozni. A Haast gleccser az esőerdő és a Tasmán-tenger közt nyúlik el; környékén a festői vidékek és vízesések mellett színpompás madarakat is láthatsz. A Fox és a Franz Josef gleccsereken hihetetlen élményeket szerezhetsz: könnyebb vagy nehezebb útvonalakon túrázhatsz a vastag jégtakarón, természetesen vezetővel, vagy akár helikopteres kiránduláson is részt vehetsz.
9. nap    Franz Josef – Hanmer
Gyönyörű tájakon visz az út a bájos városon Greymouthon át a Paparoa nemzeti parkba, ahol barlangok, kanyonok és mészkősziklák sorakoznak. A park látogatása után térj vissza a déli sziget keleti oldalára, és a sok „hideg” élmény után frissülj fel Hanmer termálfürdőiben.
10. nap    Hanmer – Kaikoura – Blenheim
Utazás a sziget keleti partján: az egyik oldalon a végtelen óceán, a másik oldalon hósipkás hegyek látványa kísér. A part mentén szinte minden kisvárosból indulnak delfin- és bálnafigyelő túrák, de ha ahhoz van kedved, akkor akár egy mélytengeri horgászaton is részt vehetsz. A nap fáradalmait pedig az egyik borászatban vagy valamelyik friss tengeri ételeket kínáló étteremben pihenheted ki.
11. nap    Marlborough Sound
Az utolsó nap a déli szigeten: a 4000 km2-nyi területen szigetecskék, fjordok, csatornák, szorosok százai nyújtanak lenyűgöző látványt. A hatalmas park gyalogosan, kajakkal, vitorláshajóval motorcsónakkal vagy mountainbike-kal is bejárható.
12. nap    Blenheim – Wellington
A déli parton az autó leadása, átkelés a komppal, majd egy új autó felvétele az északi sziget bejárására. Utazás a fővárosba, Wellingtonba. A legfőbb látnivalók: Te Papa múzeum az ország történelméről és kultúrájáról, Sky-torony, botanikus kert, a Parlament, a felvonó, de a Gyűrűk ura helyszíneit se hagyd ki!
13. nap    Wellington – Tongariro nemzeti park
Egész nap a Tongariro nemzeti parkban. A Világörökséghez tartozó park a „Nyughatatlanság helye”, 3 aktív vulkánnak, hőforrásoknak, maori szent helyeknek, valamint számos különleges növény- és állatfajnak ad otthont. Ha türelmes és nagyon szerencsés vagy, a kiwit is megpillanthatod.
14. nap    Tongariro – Rotorua
Továbbutazás a vulkánkitörés során keletkezett Taupo-tó mellett Rotoruába. Egész napos kirándulás a geotermikus tevékenységéről elhíresült nemzeti parkban: vulkánok, gejzírek, hőforrások, iszapfortyogók, tavak, vízesések, gyönyörű színek és fantasztikus élmények várnak. Vezetővel felmászhatsz egy alvó vulkán kráteréhez, hajókiránduláson, gyalogtúrán, raftingon vagy helikopteres programon vehetsz részt. Mivel Rotorua a maorik egyik központja, javasoljuk, hogy itt ismerkedj a kultúrájukkal, szokásaikkal és mítoszaikkal.
15. nap    Rotorua – Waitomo – Coromandel-félsziget
Továbbutazás a Coromandel-félszigetre, előtte azonban állj meg Waitomoban a Szentjánosbogár-barlangnál. A barlangban nincs szentjánosbogár, de megfigyelhető egy igen érdekes jelenség: először is a szokásos cseppkőformációkon túl a barlangon belül egy másik barlang van, ahova csak a folyón lehet eljutni. Ebben a második barlangban létezik egy kupola, amit teljesen beborítanak egy különleges légyfaj lárvái. Ezek a lárvák fényt bocsátanak ki és közben egy ragadós szálat növesztenek: ezzel a módszerrel magukhoz csalogatják a rovarokat, akiket aztán megesznek. Hatalmas tömegük miatt hihetetlen világosságba borítják a barlangot. (A jelenség persze több barlangban is megfigyelhető, de itt a leglátványosabb.) A Coromandel-félszigeten régen aranybányászatból, manapság leginkább kagylótenyésztésből élnek a lakók. A vulkanikus tevékenység további nyomait látni itt, az egyik legkülönlegesebb a melegvizes tengerpart. Valójában a hőforrások a tenger alján bugyognak, de a gyors apály-dagály változással folyamatosan melegíti a tengervizet – és persze az idejáró helyiek és turisták se restek gödröket ásni, hogy abban élvezhessék a kellemes hőmérsékletű fürdőt.
16. nap    Coromandel – Bay of Islands
Továbbutazás Bay of Islandsre, azaz a Szigetek-öblébe. Mivel ez egy gyönyörű vidék és ennek a programnak az utolsó állomása, ezért itt két napot javaslunk eltölteni.
17. nap    Bay of Islands
Egész nap a gyönyörű vidéken: hajókázhatsz a szigetek labirintusában, vagy repülhetsz felettük, ha kirándulsz vízeséseket, gyönyörű növényeket, delfineket láthatsz. Ha pedig csak pihenni szeretnél 90 mérföldnyi csodálatos tengerparton választhatod ki a neked legszimpatikusabb öblöt. Búcsúzóul nézd meg a Waitangi esti-showműsort.
18. nap    Bay of Islands – Waipoua Wald – Auckland
Utazás Aucklandbe. Közben a természetvédelem alatt álló erdőben állj meg, ahol hatalmas kauri fák nőnek, majd a Hibiszkusz-part strandjai mentén jutsz Aucklandbe.
Semmilyen élelmiszer és fából készült anyag, ajándéktárgy nem vihető be az országba.
Magyarország állampolgárai 90 napig vízummentesen tartózkodhatnak az országban.
Hivatalos nyelv az angol, és a maori.
220/240 V árammal működnek az elektromos gépek, de átalakító szükséges.
Új-Zéland hivatalos fizetőeszköze az Új-Zelandi Dollár (NZD).
Új-Zéland nagyon közel található a nemzetközi dátum választóvonalhoz, és Magyarországhoz képest 11 órával vannak előrébb. Azon helyek egyike a világon, ahol először látják meg a felkelő napot.
Cím: 37 Abbott Street, Ngaio Wellington, New Zealand 6035
Új-Zéland nemzeti szimbóluma a kivi. Röpképtelen madár, a tojók nagyobbak, mint a hímek, kifejlett állapotban 1-4 kg tömegűek, magasságuk pedig 35-65 cm között változik. Nincs szárnyuk, hosszú vékony csőrük és a madarak tollazata helyett az emlősök szőrzetére emlékeztető külsejük van. Éjszakai madár, puhatestűekkel és rovarokkal táplálkozik, a nappalt üregekben tölti.
A tojók évente egy tojást raknak, mely hatalmas méretű, a tojó tömegének 20-25%-a. A tojáson a hím kotlik többet, kb. 2 hónapon keresztül. A kihalás veszélye fenyegeti őket a betelepített ragadozók miatt.